Portugisisk krigsskip

Portugisisk krigsskip (Physalia sp.) er en kolonimanet. Den har en gassfylt flottør som kan bli 30 cm lang, og som stikker opp av vannet og fanger opp vinden. På toppen av flottøren sitter et seil som dyppes i vannet med noen minutters mellomrom for å unngå uttørking. Under flottøren slepes opptil 10 m lange tentakler gjennom vannet. Disse tentaklene inneholder nok gift til å drepe fisk på størrelse med en makrell. Portugisisk krigsskip lever av fisk som den fanger på nettopp denne måten.

Portugisisk krigsskip kan påtreffes i alle tropiske hav, men er mest vanlig i Atlanterhavet, Stillehavet og i Det indiske hav. Forgiftningen fra et portugisisk krigsskip er sjelden dødelig, men svært smertefull, og panikk kan føre til drukning. Maneten er i de senere årene blitt observert en rekke ganger i middelhavsområdet rundt Spania, og er til og med funnet skylt i land på strender i England.

Physalia physalis er klassifisert som farlig; den har forårsaket flere dokumenterte dødsfall. 
Blue bottle (Physalia utriculus) kan forveksles med Physalia physalis av utseende, men er mindre av størrelse og har bare én tentakkel. Physalia utriculus er ikke fullt så farlig som Physalia physalis, men  også denne  maneten  brenner kraftig.

I alle varme hav finnes det en særpreget fauna som driver i overflaten. Andre arter som tilhører denne faunaen er to hydrozoer i ordenen Anthomedusae: bidevindseiler og Porpita. Nakensneglene Glaucus atlanticus og Glaucilla marginata ernærer seg hovedsakelig av manetene, og bruker de giftige polyppene til selvforsvar. Sneglene i slekten Janthina beiter også på manetene. Blant tentaklene lever fisken Nomeus gronovii, som på samme måte som for eksempel klovnefisk og hvittingyngel unngår å bli brent på grunn av naturlig beskyttelse.

 Forebygge 
Skader som følge av møte med de vanligste tropiske brennmanetene kan forebygges, ved at man smører seg inn med en brennmanetbeskyttende krem,
 FØR man skal ut og bade eller drive med vannsport. Brennmanetbeskyttelseskremen har en forebyggende effekt mot alle type nesledyr, også farlige kubemaneter.

Skader fra maneter som er klassifisert som farlige, som Physalia sp eller de livsfarlige manetene irukandji og kubemaneter, forebygges med 4 enkle råd:
 Følg anvisningene som står på skiltingen ved stranden, og svøm om mulig bare på strender med badevakt.
 Svøm innenfor badenettet hvis dette er satt opp ute i vannet. 
 Bruk dykkerdrakt eller "lycra stinging suits" med maskestørrelse ikke større enn 200 mikrometer (200/1000 eller 1/5 av en mm). Tester viser at f. eks kubemaneter forsøker å unngå røde objekter, så det å bade med rød badedrakt kan være forebyggende.
 Smør brennmanetbeskyttende krem på de delene av kroppen som ikke er dekket av drakten.

 Behandling 

 Skyll hudområdet med sjøvann 
 Fjern trådene (tentaklene) som er festet på huden med hansker, pinsett eller liten pinne (ikke gni eller skrubb). 
 Når det gjelder portugisisk krigsskip skal man ikke bruke eddik for å nøytralisere neslecellene til maneten (slik man anbefaler for kubemaneter). Dette vil bare kunne forverre situasjonen ved at enda flere nematocyster (nesleceller) avfyres. Bruk heller ikke eddik på vanlige brennmaneter.
 Senk den brente kroppsdelen i varmt vann (40-45 °C), dersom dette er mulig. Dette gir ofte rask smertelindring. Det varme vannet ødelegger manetens giftstoffer om det påføres raskt etter kontakten.Exposure to heat dramatically reduces the lethality of extracted C. fleckeri venom. This experiment shows that exposing extracted C. fleckeri venom to temperatures above 39ºC dramatically affects its lethality. The effect of temperature depends on time of exposure, with higher temperatures reducing lethality in much shorter times. Venom exposed to a temperature of 48ºC for 20 minutes failed to cause death in any experimental animals. At 50ºC, five minutes' exposure was needed for the same effect, and at 53ºC two minutes' exposure. “Temperature effects on box jellyfish venom: a possible treatment for envenomed patients?” MJA 2002 177 (11/12): 654-655 Hold kroppsdelen i vannet til smerten har gitt seg. Isposer til og fra i ca. 10 minutter for å kjøle ned skadet område har også en smertelindrende effekt om varmtvann ikke er tilgjengelig.Exton DR, Fenner PJ, Williamson JAH. “Ice packs: an effective first aid treatment for Physalia and other painful jellyfish stings Med J Aust; 1989 151: 625-626 | kommentar= In a cold therapy test for jellyfish stings conducted in 1987/88, the published results showed that in Physalia stings, 90% of the victims had complete pain relief from one application of cold therapy for 5 to 15 minutes, and a further 6% (96% in total) achieved complete pain relief after a second application of cold therapy for 5 to 15 minutes.} 
 Gjenta behandlingen hvis det fremdeles er smerter fra hudområdet.
 Ring etter lege hvis smertene vedvarer.

 Referanser 

 Eksterne lenker 

 Surface Drifters Image Catalogue
 Sea Slug Forum: Physalia
 Nesledyr

Kategori:Nesledyr
Kategori:Giftige dyr
Kategori:Nesledyr formelt beskrevet i 1758
Kategori:Dyr formelt beskrevet av Carl von Linné